3bdo_-_مرة (official audio) FOUR MC's Plus one
Channel: 3bdo (official)
Date: 26/09/2020

abdo_-_
    #مرة
                            Record by... EL Babbo Record
                                  Beat by.... Djee beats
            Instru Rap-Beat Hip Hop Introspection 
https://youtu.be/V-irVRhjwuc 


مرة تهرب مرة تجي مرة دقة تجينا 
مرة نقول ف دقة مليحة مرة دقة حزينة 
مرة الدنيا  تواتينا... مرات علينا تقاسي 
مرة نشيخ ومرة نعقل ومرة نقلب  كاسي 

مرة نصللي ومرة نتوب ومرة تبات في راسي
مرة دوخة مرة حبوب قللوب مرات في سباسي
مهم نبات ناسي...مانبيش نتذكر
شن لي صار شن لي درته مانبيش نتفكر

مرات النوض امخر.. ومرات النوض بكري
مرات انجي بنرقد نتفكر شن درت ف صغري 
مرات نحلم نجري... مرات نحلم ماندري
مرات نحلم جوي مليح النوض مخنوق من صدري 

مرات نرقد بدري... مرات نرقد مضايق 
مرات نرقد مانحلمش النوض جوي رايق 
مرات نقعد فايق... نتفكر في المأسي 
مرة نسب البرلمان مرة نسب الرئاسي 

مرا تجي عالنواصي... مرات تجي على أصحابي 
مرات تخاف  نزيد نسب الردع ايطقو بابي 
خلي نقول أسبابي...مرات توصلك فكرة 
فاش كملت عز  شبابي فيها  بلاد الحقرة

هذي بلاد الثورة... فاتح وفبراير 
انستو صحيتو ياللي احشيتونا بالداير
مرات نحكي شن صاير .. تسمعني  تراكي تسكرة 
مرات في عز السكرة... تفهمني  تاخد عبرة 

مرة سهرة مرة سمرة مرة بروحي تحت القمرة 
مرة حمرة مرة صفرة مرة حلوى مرة مرة 
مرة جوانة مرة خضرة مرة كرسي فوقه جمرة
مرة نكتب مرة نقرى مرة تجي النية في سفرة 

مرة نمرض مرة نبرى مرة نخطط بندير عمرة 
مرة توبة ومرة سكرة مرة شاهي  ومرة كفرة 
نسييب مرة نقول المرة أخر مرة نعاود كرة 
شينك مرة اول مرة يللي فيها  دقت المرة 


ديما نرقد دايخ... فاقد ناسي همي
عايش ف الثوق وشايخ... كيماوي يجري ف دمي
هارب من واقع بايخ... نتحسر نكمي في سمي
متسستم راقد سايخ... النوض مخلوع من حلمي 


                            #FUOR_MCs_Plus_one


#مرة#مره_سهره_مره_سمره#